1991 Kawasaki ZEPHYR 750 ZR750-C1 Meter
25008-1185	BRACKET-METER,TACHO Retail: $19.20	Price: $15.36 15.36
motorcycle OEM Kawasaki ZEPHYR 750 ZR750-C1 1991 Meter Dansers skop stof op | Netwerk24
Dansers skop stof op
Deur Jana Breytenbach 13 Desember 2018 06:02
Die Boesmanland Bitterbessies is vanjaar se wenners van die ATKV-rieldanskompetisie wat Saterdagaand (08/12) in die Paarl by die Taalmonument gehou is.
Volgens die ATKV se webtuiste kan die rieldans met reg as die oudste danssoort in Suider-Afrika gereken word omdat die hedendaagse vorm direk na die Khoi-San, die streek se eerste bewoners, herlei word.
Die Khoi-San het destyds ná ’n goeie oes of jagtog en op hul feeste al sirkelend om die vuur gedans. Baie van die passies word vandag steeds in ’n kring uitgevoer.
Die agt dansers van die Bitterbessies van Loeriesfontein in die Noord-Kaap is die afgelope 12 jaar by die kompetisie betrokke.
Die storie van hul dans vanjaar handel oor ’n jong paartjie wat verlief raak en voor die kansel gaan staan, maar die toeskouers kom gou agter dat alles nie maanskyn en rose is nie.
Die Boesmanland Bitterbessies se Angelo Hugo skryf self die stories wat hulle opvoer.
Volgens Mercia Eksteen, woordvoerder van die ATKV, is Hugo so passievol oor rieldans dat hy “sal dans totdat hy sy laaste asem uitgeblaas het en dan moet sy geliefdes sy rieldansskoene saam met hom in sy kis begrawe”.
Die wenners van die o.20-ouderdomsgroep is die Brandvlei Stoftrappers. Hul tema was ’n liefdesverhaal waar ’n bruinoognooi Brandvlei toe trek en hier haar ridder op sy blinkvosperd ontmoet.
Die Prins Albert Vastrappers is as die o.14-groep se wenners gekroon.
Eerste plek en wenner van die Grietjie van Garies-eerbewys: Boesmanland Bitterbessies
Tweede plek: Griekwa Ratelgat Rieldansers
Derde plek: Betjies Rooirots Rieldansers
) Onder 20’s:
Eerste plek en wenner van die Grietjie van Garies-eerbewys: Brandvlei Stoftrappers
Tweede plek: Prins Albert Vastrappers
Derde plek: Griekwa Knersvlakte Rieldansers
) Onder 14’s:
Eerste plek en wenner van die Grietjie van Garies-eerbewys: Prins Albert Vastrappers
Tweede plek: Griekwa Rieldansers
Derde plek: GB Batt Stofskoppers